Jane Francis

Dame Jane Elizabeth Francis, DCMG sarong Direktor kan British Antarctic Survey. Siya nagtrabaho man bilang sarong paratukdo nin Palaeoclimatology sa University of Leeds kun sain nagin man siyang Dean kan Faculty of Environment. Kan 2002 siya an ika-apat na babaying naka resibi nin Polar Medal para na pagmidmid kan mga naicontribwer sa British polar na pagaadal. Nguyan, siya an Chancellor kan University of Leeds.

Edukasyon 
Si Francis nagadal sa Simon Langton Girls' Grammar School in Canterbury, nagtapos man siya nin kolehiyo sa Geolohiya sagkod kan saiyang PhD sa Unibersidad kan Southampton.

Francis saro man na NERC research na studyante sa geology/biology sa Southampton University puon 1979 sagkod 1982. Siya nagpadagos bilang sarong NERC Postdoctoral Research Fellow sa Bedford College, London, hasta 1984. Siya nag tukaw man bilang sarong Palaeobotanist sa British Antarctic Survey (BAS), puon 1984 hangan 1986.

Sa laog kan limang taon si Francis nagin Postdoctoral Research Associate kaiba si Professor Larry Frakes sa University of Adelaide. Kan 1991 inako niya an posisyon bilang sarong lekturer sa Department of Earth Sciences kan University of Leeds sa UK; siya man na-promoted bilang Senior Lekturer kan 1996. Kan 2002, siya ginawadan nin Polar Medal, na sa ngunyan siya na ika-4 na babaying nagawadan onra sa bilog na historya.

Siya na-promote bilang sarong Professor kan Palaeoclimatology sa School of Earth and Environment sagkod siya nagin Direktor kan Centre for Polar Science sa University of Leeds, bago siya nagin Dean of the Faculty of Environment kan taon 2008. Siya man pigmidmid bilang Honorary Professor sa University of Leeds. kan 1 Oktobre 2013, Si Professor Francis nag tukaw man bilang sarong Direktor kan British Antarctic Survey, pigbisto siya digdi bilang pinaka-inot na babaying Direktor kan institusyon.

An mag interest ni Prof. Francis iyo an manungod sa palaeoclimatology sagkod palaeobotany. Siya man specialista sa pagaadal nin fossil plants, asin sa mga gamit kaini sa para na pagtaong kahulugan kan clima asin informasyon mangunod sa nakaaging biodiversity: arog na sana kan, pag-aram kan nakaaging pagbabago kan klima sa panahon nin greenhouse sagkod icehouse. An saiyang pagaadal nagtaong duon sa "Antarctic paradox," na  sa nguyan dae pa panahon kan Antarctic na ini dae nakakaraot ngunyan, an kasaganahan kan plant fossils nagtataong indikasyon na magmainit pa kaitong nakaaging panahon. Siya naggibo nin lampas sa 16 na ekspedisyon sa Arctic at Antarctic.

Si Francis pig-diskrib kan Geological Society of London kan paggawad saiya kan Coke Medal bilang sarong "pivotal role in shaping and directing the Earth science carried out in polar regions, through her extensive service on a staggeringly wide range of national and international policy committees." Siya an pinakainot na babaying nag tukaw sa bilang panginot sa Operations Working Group of Antarctic Treaty Consultative Meetings, an internasyonal forum kan mga nasyon nagmamakulog sa legal asin operasyonal na mga isyu sa Antarctica.

Si Francis nagkapot man nin nagkapirang organisasyon sa nasyonal sagkod internasyonal na pan-agham na grupo . Siya miyembro kan UK Natural Environment Research Council (NERC) Executive Board; miyembro kan Scientific Advisory Group kan Swedish Polar Research Secretariat; Executive committee member man siya kan European Polar Board; sagkod UK Delegate to the international Scientific Committee on Antarctic Research.

Mga Onra 
An mga naikontribwer ni Francis's pigbisto kan asin nakua nin nagkaperang pagmidmid. An pinakahalangkaw na pag midbid an Polar Medal kan taon 2002 para sa pambihirang kontribusyon sa British polar research, iginawad ni H.M. Elizabeth II, asin siya an ika-4 na babaying pigunrahan na makaresibi kaiing halangkaw na onra.

Siya naka-resibi man nin Honorary Doctorate of Science hali sa University of Leeds kan 2014, sagkod Honorary Doctorate of Environmental Science na hali man sa University Of Plymouth,  sa taon kan 2014. Sa parihong taon man giraray,  siya pigbisto bilang "Explorer Scientist" sa 100 na nanginginot na UK scientista kan The Science Council. Siya pigbisto man asin pinag onrahan nin Coke Medal na hali sa Geological Society of London (2014); an President's Award kan Paleontological Society; an Antarctic Service Medal hali sa US National Science Foundation; asin an Workplace Achievement Award hali sa BBC's 'eve' magazine, na pigpadrinohan kan by Nivea.

Kan taon na 2017 New Year Honours, Si Francis na- appoint bilang Dame Commander of the Order of St Michael and St George (DCMG) para sa serbi sa polar science asin diplomasiya.

Kan 2017 man giraray, si Francis nagin ika-7ng Chancellor kan University of Leeds, suminunod ka Melvyn Bragg.

Mga Toltolan

Luwas na Pantakud 

 British Antarctic Survey "people" page